Keskkonnaagentuur
kaur@envir.ee	

19.07.2024 nr 4-3/24/3222-1	

Metsaregistri andmete päring

Vabariigi Valitsuse 15.02.2024 korraldusega nr 40 algatati Kaitsetööstuspargi riigi eriplaneeringu koostamine ja keskkonnamõju strateegilise hindamise läbiviimine. Planeeringu koostamise korraldaja on Kaitseministeerium ning tellija Riigi Kaitseinvesteeringute Keskus. 

Riigi eriplaneeringu eesmärk on planeerida kaitsetööstuspark laskemoona, lahingumoona, lõhkematerjali ja lõhkeaine tootmiseks ning selle toimimiseks vajalik taristu. Riigi eriplaneeringuga kavandatakse tööstuspargi täpne asukoht ning tingimused tööstuspargi baastaristu ja tootmisrajatiste projekteerimiseks ja ehitamiseks.

Planeeringuala hõlmab maa-alasid kolme kohaliku omavalitsuse üksuse territooriumil asuvas neljas planeeringualas: Ida-Viru maakonnas Lüganuse vallas (6,3 ruutkilomeetrit), Lääne maakonnas 
Lääne-Nigula vallas (1,5 ruutkilomeetrit) ja Pärnu maakonnas Pärnu linnas (33,3 ruutkilomeetrit). Asukohavaliku analüüsi läbiviimiseks ja ala väljavalimiseks on vajadus analüüsida muuhulgas ka metsaregistri andmeid. 

Eelnevast tulenevalt, palun edastada planeeringualade (need on shp failidena lisatud ka käesoleva kirja manusesse) metsaregistri eraldiste kaardikihid. Metsaregistri avalikust portaalist saab küll alla laadida eraldiste ruumikujud, kuid mitte nendega seotud sisulist infot (metsa vanuse, küpsusastme jm kohta), kuid just seda on vaja asukohavaliku analüüsi tarbeks.

Lugupidamisega

(allkirjastatud digitaalselt)

Heli Randes
üldosakonna juhataja

Lisa: planeeringualade kaardikihid

Priit Alekask
717 0536 priit.alekask@rkik.ee